text:  Mníchov je ďalší „vážny“ film mága Stevena Spielberga. Rozoberá v ňom výbušné vzťahy medzi Palestínčanmi a Izraelom po únose a zavraždení jedenástich izraelských športovcov na mníchovskej letnej olympiáde v roku 1972. Takto explozívny námet je tvrdým orieškom, na ktorom by si menej skúsený tvorca isto vylámal filmové zuby, Spielbergovi sa však najmä vďaka jeho režijnému umu podarilo zvládnuť ho na výbornú. Je potrebné vyzdvihnúť najmä nestranný prístup, s ktorým režisér pristupoval k látke. Nestavia sa na žiadnu stranu a dáva rovnaký priestor pre prezentáciu názorov oboch strán. Nechá diváka pochopiť postoj a motiváciu každého účastníka konfliktu. Práve toto je najväčším ideovým prínosom Mníchova v čase jednostranne zameraného televízneho spravodajstva. Po formálnej stránke je film výborne zvládnutý, zaujme najmä luxusná Kaminského kamera a výborná Williamsova hudba. Eric Bana ako Avner síce je vedúcim hercom, ale rovnako ako vo svojom teame čističov nenecháva hrať ostatných len druhé husle. Zaujme i skvelý Geoffrey Rush, ktorý opäť raz predvedie ako preboxovať vedľajšiu postavu do centra pozornosti diváka. Aby som však Mníchov neprechválil, musím povedať že mám mierne výhrady k stopáži, ktorá síce na prvý raz nevadí, ale po druhý raz by mi niektoré scény pripadali hodne natiahnuté. Takisto by som privítal, keby bol Mníchov ešte trochu viac dotiahnutý v myšlienkovej rovine a nezostal len pri základnej motivácii strán (ktorej zobrazenie ale zvládol bravúrne). Ako päsť na oko na mňa pôsobila scéna pri ktorej sa Avnerova súlož s manželkou prestrihávala so scénou záverečného masakru na letisku. Z toho čo som videl, držím palce na Oscaroch, pretože toto je od Schindlera najlepší Spielbergov film. 9/10
item_title: Mnichov
item_directors: Steven Spielberg
item_screenwriters: Tony Kushner Eric Roth
item_cast: Eric Bana Daniel Craig Ciarán Hinds Mathieu Kassovitz Hanns Zischler Ayelet Zurer Geoffrey Rush Gila Almagor Michael Lonsdale Mathieu Amalric Moritz Bleibtreu Valeria Bruni Tedeschi Meret Becker Marie-Josée Croze Yvan Attal Ami Weinberg Lynn Cohen Hiam Abbass Rad Lazar Ohad Knoller Jig'al Na'or Robert John Burke Makram Khoury Omar Metwally Brian Goodman Moshe Ivgy Patrick Kennedy Alexander Beyer Liron Levo Richard Brake Mehdi Nebbou Lisa Werlinder Mousa Kraish Faruk Pruti Renana Raz Sasha Spielberg Guri Weinberg Lyès Salem Joram Voelklein Félicité Du Jeu Abdelhafid Metalsi Hichem Yacoubi Djemel Barek Sami Samir Ori Pfeffer Souad Amidou Jalil Naciri Baya Belal Mahmoud Zemmouri Karim Saleh David A. Hamade Xavier Bonastre María Casal Ben Youcef Laurence Février Martin Ontrop Amos Lavi Hicham Nazzal François Guillaume Amrou Al-Kadhi Bijan Daneshmand Raffi Tabor Karim Saidi Rim Turkhi Saïda Bekkouche Kevin Collins Shmulik Calderon Alon Aboutboul Hagit Dasberg Yehuda Levi Carim Messalti Ula Tabari Hisham Suliman Omar Mostafa Nasser Memarzia Guy Amir Raffi Tavor Jonathan Avigdori Mihalis Giannatos Assi Cohen Jonathan Uziel Fattouma Ousliha Bouamari Sabi Dorr Daniel Bess